Михаил Лермонтов
Кръст на скала

Превод от руски: Мария Шандуркова, 2014

chitanka.info

В клисура Кавказка аз зная скали,

долитат до там само степни орли,

но кръст се чернее, издигнат над тях,

и гние от дъжд и от вятърен прах.

И много години незнаен бе там,

от хълми далечни веднъж бе съзрян

и всяка ръка сочи горе върха,

как иска да хване той облак с ръка.

О, само да можех да стигна до там,

как молел се бих и плакал аз сам,

верига житейска разкъсал бих аз,

на бурята брата ще бъда тогаз!

1830 или 1831

Превод: април 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.